سوادکوه

سوادکوه اتا منطقه مازرون استان دله و رضا شاه زادگاه هسته که چنتا شهرستان میون رَسِد بیّه. سوادکوه شهرونی دارنه که شیرگاه، پل سفید، زیراب، آلاشت و لفور ره شامل وانه.

این منطقه پیشتر اتا شهرستون بی‌یه ولی اسا وه ره دِ شهرستون جنوبی-شمالی جه سیوا هاکردنه و ونه بعضی پیشتر مناطق ره هدانه تهران اوستان یا باقیِ شهرستون‌ها دله قرار هدانه. سوادکوهِ دِتا شهرستون شمالی و جنوبی جمعیت سال ۱۳۹۵ دله ۷۰٬۰۰۰ نفر بشمارست بیّه.

سوادکوه استان‌های تهران و سمنان جه هم‌سامون هسته. این شهرستون جه مازرونِ اصلی راهون گذرنه و همینسه سوادکوه پر بـِرو-بوشوترین مناطق کشور جه هسته.

 جوغرافی 
هاسنت لویی رابینو سوادکوه خـَوری گانه:
سوادکوهِ ناحیه (که وه ره قدیم کولاپی هم گاتنه) شه نوم ره «سوات» ِکوه جه بَیته که ده‌چراتِ جنوب‌شرقی قرار دارنه. ونه سامون جنوب جه فیروزکوه جا رسنه و وشون میون شلفین کوه کته که این دِ ناحیه ره سیوا کانده. ونه شرقی سامون هزارجریب دره و غربی وَر لاریجان و بندپی ره رسنه. سوادکوهِ شمالی محدوده شیرگاه هسته که اونجه راستو پی و ولوپی اتا جا، که ونه نوم ره «دوآب» گانّه، هِدی جه رسنّه.رابینو، هاسنت لویی. مازندران و استرآباد. ترجمهٔ وحید مازندرانی. شرکت انتشارات علمی و فرهنگی، ۱۳۶۵. ص78

 تاریخ و فرهنگ
مازرون ِریشه‌دارترین و تاریخی‌ترین مناطق جه سوادکوه هسته. این منطقه نوم ره «فرشوادگر» نوم جه مرتبط دونّه. فرشوادگر یا پتشخوارگر نومی بی‌یه که تموم مازرون، گیلون، جرجان، سمنان و ری ره ونجه ونگ کاردنه. سوادکوه دله سال‌ها اسپهبدون استقلال کامل جه حکومت داشتنه و باوندیون اینجه قدرت زیادی داشتنه. 

نسبت به دیگر شهرستون‌های مازندرون، سوادکوه دله مازرونی رسومات و فرهنگ ویشته حفظ بیی هسته. بعضی مراسم هم حالت جشنواره جه هنتا مله‌ئون دله برگزار وانّه.

سوادکوه دیدنی جائون
انگشتی|چپ|برج لاجیم
بندانگشتی|اسپهبد خورشید ِغار معروف به لاپ کمر
سوادکوه خله خجیر جائون دارنه که توریستی مسافرون وسّه بتونده جالب بائه. بعضی‌شون ره بتومبی اینجه نوم بَوریم.
 لاجیم برج
 دیو کلی
 گدوک کاروانسرا
 کنگلو
 قلعه اولاد
 پل شاپور
 پل قدیمی پل سفید
 آرامگاه مقتولین راه‌آهن سوادکوه
 آرامگاه اخوت
 سرخ‌آباد کلیسا
 حسن بور قلعه
 گردن قلعه
 رضا شاه سره
 امامزاده عبدالحق
 اساس قلعه 
 خاجمه کوه قلعه
 ورسک
 بابک مله
 برج باوند
 نقش شاه
 لاپ کمر (غار اسپهبد خورشید)
 کیجاچال
 شورمست ِدریامونا

 منابع 


سو